open-index/open-wikipedia-markdown huggingface dataset:
Anna Goodman

**Anna Goodman** (s. 23. tammikuuta 1986 Montréal) on kanadalainen alppihiihtäjä. Hän kilpailee tekniikkalajeissa, enimmäkseen pujottelussa.

Alppihiihdon maailmancupissa Goodman laski ensimmäisen kerran Söldenin suurpujottelussa 23. lokakuuta 2004. Maailmancupin pisteille hän pääsi ensimmäisen kerran joulukuussa 2007 oltuaan Lienzin pujottelussa 29:s. Parhaimmillaan Goodman on sijoittunut pujottelussa yhdeksänneksi Åressa joulukuussa 2009.

Santa Caterinan MM-kisoissa 2005 Goodman oli alppiyhdistetyssä kuudestoista ja pujottelussa 22:s. Val d'Isèren MM-kisoissa 2007 hän oli pujottelussa kahdestoista ja Garmisch-Partenkirchenin MM-kisoissa 2011 21:s. Vancouverin olympialaisissa 2010 Goodman sijoittui pujottelussa 19:nneksi.

## Lähteet

## Aiheesta muualla
*Anna Goodmanin blogi
Nika Fleiss

**Nika Fleiss** (s. 14. joulukuuta 1984) on kroatialainen entinen alppihiihtäjä. Hän on syntynyt Brežicessä, Sloveniassa.

Fleiss asuu nykyisin Samoborissa, Kroatiassa. Hän aloitti hiihtämisen 3-vuotiaana ja parhaiten hän on menestynyt pujottelussa.

Fleiss on edustanut Kroatiaa vuoden 2002 ja 2006 talviolympialaisissa. Salt Lake Cityn kisoissa 2002 hän oli pujottelussa kahdestoista. MM-kilpailuissa hän on sijoittunut pujottelussa kahdeksanneksi St. Moritzissa 2003 ja kymmenenneksi Santa Caterinassa 2005. Nuorten MM-kilpailuissa hän sai hopeaa pujottelussa Mariborissa 2004.

Alppihiihdon maailmancupissa Fleiss teki ensiesiintymisensä Söldenissä 27. lokakuuta 2001. Hänen paras sijoituksensa on kuudes sija Lenzerheiden pujottelussa kaudella 2004–2005. Kauden 2006-2007 Fleiss joutui olemaan sivussa loukkaantumisen vuoksi. Hän ei palattuaan päässyt samalle tasolle kuin ennen loukkaantumistaan, joten hänet tiputettiin Kroatian A-maajoukkueesta. Fleiss lopetti uransa uutisen jälkeen.

## Lähteet
Katharina Dürr

**Katharina Dürr** (s. 28. heinäkuuta 1989) on saksalainen alppihiihtäjä. Dürr on syntynyt Germeringissä ja on erikoistunut pujotteluun.

Junioreiden MM-kisoissa Dürr saavutti pujottelussa hopeaa vuonna 2007. Alppihiihdon maailmancupissa Dürr kilpaili ensimmäisen kerran Lienzin pujottelussa 29. joulukuuta 2007, sijoittuen 26:nneksi. Alppihiihdon maailmancupissa hän on sijoittunut parhaimmillaan viidenneksi Flachaun pujottelussa kaudella 2009–2010.

## Lähteet

## Aiheesta muualla
* Katharina Dürrin kotisivut
Venäjän talousalueet

Venäjän federaatio on jaettu **12 talousalueeseen** () taloudellisia ja tilastointitoimia varten. Venäjän liittovaltiosubjektit on ryhmitelty talousalueiksi seuraavien kriteerien mukaan:
*samat taloudelliset ja sosiaaliset päämäärät ja osallistuminen kehitysohjelmissa
*suhteellisen samanlaiset taloudelliset olosuhteet ja mahdollisuudet
*samanlainen ilmasto, ympäristö ja maantiede
*samanlaiset tekninen kehitys
*samanlainen verotus
*samanlaiset elinolosuhteet

## Talousalueet ja niiden koostumus

Talousalueet ovat luettelossa väkiluvun mukaisessa suuruusjärjestyksessä.

*Keskinen talousalue ()
#Brjanskin alue
#Ivanovon alue
#Kalugan alue
#Kostroman alue
#Moskovan liittovaltiokaupunki  
#Moskovan alue
#Orjolin alue
#Rjazanin alue
#Smolenskin alue
#Tulan alue
#Tverin alue
#Vladimirin alue
#Jaroslavlin alue

* Uralin talousalue ()
#Baškortostanin tasavalta
#Tšeljabinskin alue
#Kurganin alue
#Orenburgin alue
#Permin aluepiiri
#Sverdlovskin alue
#Udmurtian tasavalta

* Pohjois-Kaukasian talousalue ()
#Adygeian tasavalta
#Tšetšenian tasavalta
#Dagestanin tasavalta
#Ingušian tasavalta
#Kabardi-Balkarian tasavalta
#Karatšai-Tšerkessian tasavalta
#Krasnodarin aluepiiri
#Pohjois-Ossetia-Alanian tasavalta
#Rostovin alue
#Stavropolin aluepiiri

* Volgan talousalue ()
#Astrahanin alue
#Kalmukian tasavalta
#Penzan alue
#Samaran alue
#Saratovin alue
#Tatarstanin tasavalta
#Uljanovskin alue
#Volgogradin alue

* Länsi-Siperian talousalue ()
#Altain aluepiiri
#Altain tasavalta
#Kemerovon alue
#Hanti-Mansian autonominen piirikunta
#Novosibirskin alue
#Tomskin alue
#Tjumenin alue
#Jamalin Nenetsian autonominen piirikunta

* Itä-Siperian talousalue ()
#Burjatian tasavalta
#Taka-Baikalian aluepiiri
#Irkutskin alue
#Hakassian tasavalta
#Krasnojarskin aluepiiri
#Tuvan tasavalta

* Volga-Vjatkan talousalue ()
#Tšuvassian tasavalta
#Kirovin alue
#Marin tasavalta
#Mordvan tasavalta
#Nižni Novgorodin alue

* Luoteinen talousalue ()
#Leningradin alue
#Novgorodin alue
#Pihkovan alue
#Pietarin liittovaltiokaupunki

* Keskinen mustanmullan talousalue ()
#Belgorodin alue
#Kurskin alue
#Lipetskin alue
#Tambovin alue
#Voronežin alue

* Kaukoidän talousalue ()
#Amurin alue
#Tšukotkan autonominen piirikunta
#Juutalaisten autonominen alue
#Kamtšatkan aluepiiri
#Habarovskin aluepiiri
#Magadanin alue
#Primorjen aluepiiri
#Sahan tasavalta
#Sahalinin alue

* Pohjoinen talousalue ()
#Arkangelin alue
#Karjalan tasavalta
#Komin tasavalta
#Murmanskin alue
#Nenetsian autonominen piirikunta
#Vologdan alue

* Kaliningradin talousalue ()
#Kaliningradin alue
HERMES

**HERMES** on ohjelmistokehitysmenetelmistö joka alkujaan pohjautuu V-malliin. HERMES on vaihepohjainen menetelmä jossa osa vaiheista voidaan toistaa. Sitä voi muokata tarpeiden mukaan PowerUser-työkalulla. Osa-mallit kuvaavat toimintojen päällekkäiset vaiheet. HERMES on tulos-suuntautunut ja tarjoaa näkymiä rooleista ja proseduureista.

## Esittely

HERMES on Sveitsin hallituksen kehittämä ohjelmistokehitysmenetelmistö. Se kehitettiin Englannin ja Saksan hallitusten esimerkkien rohkaisemana. HERMES on ollut käytössä yli 30 vuotta ja pohjautuu saksalaiseen V-malliin. "HERMES, projektien johtaminen IT-alalla" on Sveitsin liittoneuvoston hallinnon avoin standardi. RUP:n integroiminen HERMES:iin on työn alla. Täydellinen dokumentaatio on saatavilla Internetistä ja se löytyy myös HERMES PowerUser-työkalusta.

Projektinohjausmenetelmänä HERMES on ollut käytössä jo vuodesta 1975 (laajoja muutoksia vuosina 1986 ja 1995) Sveitsin julkisessa hallinnossa sekä lukuisissa yrityksissä. HERMES:in sisältö on rakennettu siten, että viittauksia liittovaltion hallinnon ympäristöön on vältetty niin paljon kuin mahdollista.
## Komponentit

*Käsikirja
*PowerUser, Eclipe
*Tuki ja yksityiskohtaiset vaatimusmäärittelyt tuloksista, vaiheista, aktiviteeteista ja roolivastuista
*HERMES kotisivut
*Uutislehti (saksaksi ja ranskaksi)

## Viisi keskeistä osa-mallia
*Projektinhallinta
*Laadunvarmistus
*Tuotteenhallinta
*Riskienhallinta
*Markkinointi

## Aiheesta muualla
*HERMES-menetelmän kotisivut ja portaali HERMES-resursseihin.
Aline Bonjour

**Aline Bonjour** (s. 5. tammikuuta 1985) on sveitsiläinen alppihiihtäjä. Bonjour on syntynyt Lausannessa ja on erikoistunut pujotteluun ja suurpujotteluun.

Alppihiihdon maailmancupissa Bonjour teki ensiesiintymisensä tammikuussa 2006. Sierra Nevadassa 25. helmikuuta 2007 Bonjour sijoittui seitsemänneksi pujottelussa. Bonjour on myös Sveitsin mestari pujottelussa ja alppiyhdistetyssä.

## Lähteet

## Aiheesta muualla
*Aline Bonjourin kotisivut
Sandra Gini

**Sandra Gini** (s. 8. helmikuuta 1982) on sveitsiläinen alppihiihtäjä. Sandran veli on Marc Gini, joka on myös alppihiihtäjä.

Junioreiden MM-kisoissa vuonna 2002 Sella Neveassa Sandra Gini otti pronssia pujottelussa heti Veronika Zuzulován ja Maria Rieschin jälkeen. Samana vuonna Gini osallistui ensimmäisen kerran alppihiihdon maailmancupiin.

Kaudella 2006-2007 Gini pääsi ensimmäisen kerran kymmenen joukkoon maailmancupissa, Sierra Nevadassa. Suurin saavutus Giniltä on pronssimitali Sveitsin joukkueessa alppihiihdon joukkuekisassa Åren MM-kisoissa vuonna 2007. 13. tammikuuta 2008 Gini saavutti parhaan maailmancup-sijoituksensa, oltuaan 6:s Mariborin pujottelussa.

## Lähteet

## Aiheesta muualla
*Sandra Ginin kotisivut
Rabea Grand

**Rabea Grand** (s. 15. kesäkuuta 1984) on sveitsiläinen alppihiihtäjä. Grand on syntynyt Leukissa ja on erikoistunut pujotteluun ja suurpujotteluun.

Grand osallistui ensimmäisen kerran alppihiihdon maailmancupiin tammikuussa 2005 Mariborissa.

Suurin saavutus Grandilta on pronssimitali Sveitsin joukkueessa alppihiihdon joukkuekisassa Åren MM-kisoissa vuonna 2007. 15. marraskuuta 2008 Grand sijoittui yhdeksänneksi Levin pujottelussa. Hän kilpaili viimeisen kerran tammikuussa 2011.

## Lähteet
Fanny Chmelar

**Fanny Chmelar** (s. 31. lokakuuta 1985 Weilheim in Oberbayern) on saksalainen alppihiihtäjä.

Chmelar osallistui ensimmäisen kerran alppihiihdon maailmancupiin joulukuussa 2005. Ensimmäiset maailmancupin pisteensä hän otti St. Moritzissa tammikuussa 2006. Parhaimmillaan Chmelar on sijoittunut maailmancupissa toiseksi Åren pujottelussa maaliskuussa 2009.

Åren MM-kisoissa 2007 Chmelar oli superalppiyhdistetyssä 21:s, Val d'Isèren MM-kisoissa 2009 pujottelussa kahdeksas ja Garmisch-Partenkirchenin MM-kisoissa 2011 pujottelussa viidestoista.

## Lähteet
Klemetti

**Klemetti** voi tarkoittaa seuraavia:

## Etunimi
* Klemetti, etunimi

## Sukunimi
* Aimo Klemetti (1924–2008), yritysjohtaja, kauppaneuvos
* Aleksi Klemetti (s. 1999), jääkiekkoilija
* Anneli Klemetti (o.s. *Haaranen*, 1934–2020), uimari
* Armi Klemetti (1885–1979), kuoronjohtaja, muistelmakirjailija
* Frans Klemetti (1886–1923), Etsivän keskuspoliisin johtaja, Heikki Klemetin veli
* Heikki Klemetti (1876–1953), säveltäjä, sovittaja, musiikkikriitikko ja kuoronjohtaja, professorin arvonimi
* Kaisu Klemetti (s. 1946), graafinen suunnittelija
* Olli Klemetti (1973–2017), graffititaiteilija ja rullalautailija
* Pauli Klemetti (s. 1986), nyrkkeilijä
* Sanna Klemetti (*Litku Klemetti*, s. 1987), lauluntekijä
* Sirkka Klemetti (1945–1983), aforismikirjailija

## Järvi
* Klemetti, järvi Kirkkonummella

## Muuta
* Klemetti-opisto, Oriveden Opistolla järjestettyjen musiikkikurssien kokoomanimi
Liard

**Liard** on Ranskassa käytössä ollut kolikko, jonka arvo oli kolme denieriä. Se poistettiin kokonaan käytöstä 1856. Se oli pienin käytössä ollut kolikko ennen Ranskan vallankumousta.

Liard oli myös Itävallan Alankomaiden (nykyisin Belgia) rahayksikköä kronenthaleria pienempi yksikkö. Yksi kronenthaler vastasi 254 liardia. Ranskan vallattua Itävallan Alankomaat 1794 kronenthalerin tilalle tuli käyttöön Ranskan frangi.

## Lähteet
Sovinto

**Sovinto** tarkoittaa oikeudenkäynnin yhteydessä yksityisoikeudellista sopimusta, jossa asianosaiset yksimielisesti toteavat oikeusriidan ratkaisun osapuolia sitovalla tavalla. Yleensä sovintosopimus sisältää molemminpuolisia myönnytyksiä. Jos sovinto ilmoitetaan oikeudenkäynnin aikana tuomioistuimelle, tämä voi asianosaisten pyynnöstä vahvistaa sovinnon niin, että se tulee tuomion veroiseksi. Sopimus on tosin pätevä ilman tuomioistuimen vahvistustakin. Sopimus saa olla vapaamuotoinen, ellei siihen sisälly kiinteistön luovutusta tai sitoumusta luovutukseen, jolloin sopimus on tehtävä kiinteistön kaupan tavoin.

*Prosessuaalinen sovinto* tehdään tuomioistuimessa vireillä olevassa jutussa ja se päättää oikeudenkäynnin. Tällainen sopimus on mahdollinen vain sellaisten vaatimusten yhteydessä, joissa asianosaiset voivat päättää eli dispositiivisissa asioissa. Jos oikeus vahvistaa sopimuksen, se voidaan panna täytäntöön lainvoimaisen tuomion tavoin, eikä asiaa voida enää ottaa uudelleen oikeudenkäynnin kohteeksi. Prosessuaalinen sovinto voidaan tehdä vielä muutoksenhakuvaiheessakin eli hovioikeuden ja korkeimman oikeuden käsitellessä asiaa.

*Epävarsinainen sovinto* on sellainen sopimus, jossa henkilö riidan välttääkseen suostuu toisen henkilön vaatimuksiin, vaikka ei saa tältä mitään myönnytyksiä. Tällainenkin sopimus on osapuolia sitova.

Oikeudellisen konfliktin ratkaiseminen tekemällä sovinto säästää asianosaiset oikeusprosessin aiheuttamilta kustannuksilta ja oikeuden ratkaisuun sisältyvältä epävarmuudelta, jollainen oikeudenkäyntiin useimmiten liittyy. Aina tuomioistuimen ratkaisukaan ei tyydytä riidan osapuolia. Sovinto auttaa estämään osapuolten välisten liikesuhteiden ja henkilökohtaisten suhteiden katkeamisen ja se säästää myös oikeuslaitoksen resursseja.

Riita-asioissa voidaan joissakin tapauksissa saada apua lainkäytön tukielimiltä, jollaisia ovat esimerkiksi kuluttajariitalautakunta, liikennevahinkolautakunta ja potilasvahinkolautakunta. Jutun esivalmistelun eräänä tehtävänä on selvittää, onko asiasta mahdollista sopia (oikeudenkäymiskaari, 4/1734, 5:19). Tuomarin on lisäksi pyrittävä saamaan asianosaiset sopimaan dispositiivinen eli tahdonvaltainen riita-asia (oikeudenkäymiskaari 5:26). Tuomarin ei kuitenkaan pidä yrittää pakkosovintoa, sillä asianosaisilla on oikeus saada jutussa tuomioistuimen ratkaisu. Rikosasioissa asianosaiset voivat sopia rikosvahingon korvaamisesta. Asianomistaja ja rikollinen voivat sopia myös rangaistusvaatimuksesta, mutta jos kyseessä on virallisen syytteen alainen rikos, voi syyttäjä silti käyttää syyteoikeuttaan.

## Katso myös
* Sovittelu

## Lähteet
Birger Wiedersheim-Paul

**Birger Alfred Wiedersheim-Paul** (5. heinäkuuta 1897 Helsinki – 11. joulukuuta 1934 Tukholma) oli suomalainen Suomessa ja Ruotsissa työskennellyt toimittaja ja kirjeenvaihtaja.

Wiedersheim-Paul tuli ylioppilaaksi 1916 ja opiskeli sitten jonkun aikaa kieliä sekä teki senjälkeen useita sanomalehtimies-ja kirjastotutkimusopintomatkoja Ruotsiin. Hän tuli sanomalehtialalle 1919 Dagens Pressin, myöhemmin Svenska Pressenin toimittajana. Tämän lehden palveluksessa hän oli vuoteen 1924 saakka, jolloin hän siirtyi *Suomen Teollisuus Finlands Industri*-aikakauslehden toimitussihteeriksi ja hoiti tätä tehtävää muutamia vuosia. Wiedersheim-Paul toimi myös Tampereella jonkun aikaa. Wiedersheim-Paul oli useiden Ruotsin lehtien sekä Tidningarnas Telegrambyrån kirjeenvaihtajana Suomessa. Viimeiset vuotensa hän asui Tukholmassa toimien edelleen vanhassa ammatissaan. Wiedersheim-Paul kuoli 37-vuotiaana Tukholmassa joulukuussa 1934.

## Teoksia
* *Dikter*.   Söderström, Helsingfors 1918

## Lähteet
* 

### Viitteet
Lambert Valdemar Müller

**Lambert Valdemar Müller** (19. marraskuuta 1868 Lohtaja – 7. toukokuuta 1934 Tammisaari) oli suomalainen näytelmäkirjailija joka käytti nimimerkkiä *Set Volmari*.

## Teoksia

* *Piirteitä keskiajan yhteiskunta-oloista*.    Reino Drockila, Kotka 1904 (nimimerkillä *Set Volmari*)
* *Pönnelin kävelee paljain jaloin* : seuranäytelmä 1:ssä näytöksessä. Näytelmäkirjallisuutta 64.   U. W. Telén & C:o, Kuopio 1904, 2. painos 1909, 3. painos 1920  (nimimerkillä *Set Volmari*)
* *Alkukoulun havainto-opetus : ensi opetuksen antajain avuksi*.   Valistus, Helsinki 1918  

## Lähteet

*
Magda Genuin

**Magda Genuin** (s. 17. kesäkuuta 1979 Agordo, Bellunon maakunta, Italia) on italialainen maastohiihtäjä.

Genuin sijoittui Sapporon MM-kilpailuissa 2007 10&nbsp;kilometrin vapaan hiihtotavan kilpailussa 12:nneksi. Liberecin MM-kisoissa 2009 hän oli vapaan tyylin sprintissä kolmastoista. Vancouverin olympialaisissa 2010 hän sijoittui perinteisen tyylin sprintissä viidenneksi.

Genuin sijoittui maailmancupin vapaan hiihtotavan sprinttikilpailussa parhaimmillaan toiseksi Rybinskissä kaudella 2009–2010. Kolmas hän oli Canmoressa kaudella 2007–2008 sekä Rybinskissä ja Valdidentrossa kaudella 2008–2009. Lisäksi hän voitti Arianna Follisin kanssa parisprintin Vancouverissa tammikuussa 2009 sekä Düsseldorfissa loppuvuodesta 2009 ja 2010. Sprintticupin kokonaispisteissä hän oli seitsemäs kaudella 2008–2009.

Genuin lopetti uransa syksyllä 2011.

## Lähteet
Jane Moilanen

**Jane Elisabet Moilanen** (o.s. Korri, s.  Nokia) on suomalainen mainonnan ja markkinoinnin ammattilainen ja yksi henkilöstökonsultointiyritys M2 Talent Oy:n perustajista. Koulutukseltaan hän on ekonomi ja valtiotieteiden kandidaatti.

Jane Moilanen toimi tätä ennen perustamansa  House of Branding -konsulttiyhtiön toimitusjohtajana. Vuosina 1998–2008 hän työskenteli TeliaSoneran brändi- ja markkinointijohdon tehtävissä Suomessa ja Ruotsissa. Sonerassa hän toimi myös useissa kansainvälisissä, uuden liiketoiminnan käynnistämisprojekteissa.

Ennen TeliaSoneraa Moilanen loi uransa mainostoimistoissa vuodesta 1982 ja nousi McCann Helsingin toimitusjohtajaksi 33 vuoden iässä. Jane Moilasella on ollut uransa aikana lukuisia luottamustehtäviä, mm. QPR Software Oyj:n, World Trade Center Helsinki ry:n ja Suomen markkinointijohto ry:n hallituksen jäsen, sekä Mainostoimistojen Liiton ja IIC Finland ry:n hallituksen puheenjohtaja. Hän oli myös jäsenenä pääministeri Lipposen nimeämässä *Suomi Strategia* -työryhmässä.

## Lähteet
Micachu

**Micachu** (oik. **Mica Levi**) (s. 1987 Surrey) on englantilainen indieartisti ja laulunkirjoittaja. **Micachu and The Shapes **on rock-trio, jonka muodostavat Mica Levi (laulu/kitara) sekä Raisa Kahn (syntetisaattorit/perkussiot) & Marc Pell (perkussiot). Micachu & The Shapesin musiikki on hankalasti kategorisoitavissa ja sisältää muun muassa Indie rock-, noise- ja elektrovaikutteita. 

## Diskografia
### Albumit
**[[Jewellery]]*, Rough Trade Records, 2009
**Never*, 2012
**Under the Skin*, 2014
**Good Sad Happy Bad 2015
**Remain Calm 2016
**Jackie* 2016
**Monos* 2019

### 7"
*"Lone Ranger" (2008)
*"Golden Phone" (2008)
*"Lips" (2009)
*"Turn Me Well (2009)

### Mixtapes
**Filthy Friends* (Feb 27, 2008)
**Kwesachu.* with Kwes. (June 5, 2009)

### Remixes
*"Spit At Stars – Jack Penate"
*"Lick Ur – Naked & The Boys"
*"British Weather & Camping In England – Man Like Me"
*"Radio Ladio – Metronomy"
*"True Romance – Golden Silvers"
*"Monsters Waltz – The Invisible" 
*"Basic Space – The xx"

## Lähteet
* bio Allmusic

## Aiheesta muualla
*Accidental Records profile 
*
Hymni Zeukselle

**Hymni Zeukselle** () on Kleantheen kirjoittama lyhyt, 39 riviä käsittävä heksametrimuotoinen runo. Se yhdistelee uskonnollisia aiheita ja filosofiaa stoalaisesta näkökulmasta.

Hymni on ainoa varhaisen stoalaisen koulukunnan ajoilta säilynyt (lähes) kokonainen teksti. Se on säilynyt nykyaikaan yhtenä käsikirjoituksena koodeksissa nimeltä Codex Farnesinus. Tutkijat katsovat, että tekstissä on yksi aukko säkeessä 30.

Runo esittää itse olevansa tarkoitettu hymniksi. Se voidaan jakaa kolmeen osaan: jumalan kutsuminen avuksi, argumentti ja rukous. Alussa runo ylistää Zeusta. Zeus yhdistetään maailman alkusyyhyn ja hallitsijaan, joka ohjaa koko kaikkeutta. Ihmiset ovat jumalan kuva ainoina koko luomakunnassa.

Hymni on huolestunut ihmisistä, jotka eivät välitä tästä totuudesta, eivätkä näe tai kuule jumalan universaalia lakia. Sen sijaan jotkut tavoittelevat kunniaa, jotkut rahaa ja jotkut nautintoja. Zeusta pyydetään pelastamaan ihmiset tästä tietämättömyydestä. Rukous toimii siis muistutuksena ja kehotuksena ihmisille, että he eläisivät jumalallisen maailmanjärjestyksen mukaan.

Siitä, miten runo liittyi stoalaisen koulukunnan rituaalisiin käytäntöihin, sen enempää kuin käytännöistä itsestäänkään, ei ole tietoa.

## Lähteet

## Kirjallisuutta

* 
* 
* 

## Aiheesta muualla

* Cleanthes: *[http://www.utexas.edu/courses/citylife/readings/cleanthes_hymn.html Hymn to Zeus] * 
* Cleanthes: *[http://thriceholy.net/Texts/Cleanthes.html Hymn to Zeus] *
Tati

**Tati** voi tarkoittaa seuraavia:

* tatit, pääasiassa Iranissa asuva etninen ryhmä
* tatin kieli, tatien ja vuoristojuutalaisten puhuma, iranilaisten kielten lounaisryhmään kuuluva kieli
* Jacques Tati, ranskalainen elokuvaohjaaja ja komedianäyttelijä
Auma

**Auma** on kumpumainen rakenne lähinnä maataloustuotteiden säilyttämiseen ulkosalla. Aumat ovat joko pyöreitä tai pitkulaisia ja tarkoitettu muutaman päivän, viikon tai yli talven kestävään varastointiin. 

Auma juureksia varten tehdään niin, että pellolta kaivetaan ruokamulta pois parin metrin leveydeltä. Varastoitavat juurekset ladotaan kuoppaan ylöspäin suippenevaksi, noin metrin korkuiseksi keoksi. Keko peitetään oljilla ja noin 30 cm:n multakerroksella.
Ennen pyöröpaalien aikaa myös AIV-rehua varastoitiin toisinaan ulkosalle tehtyihin aumoihin. Turvesoilla koneiden irralleen jyrsimä, kuiva turve kootaan samaten suuriksi aumoiksi odottamaan kuljetusta. Aumoja tehdään myös esimerkiksi teollisuuteen toimitettavasta sokerijuurikkaasta tai tärkkelysperunasta: korjattu sato syötetään nosto-/korjuukoneesta maahan tai siirretään ja kipataan kärryillä sovittuun paikkaan, josta tavara on sovittu noudettavaksi rekalla, jossa on hydraulinen kuormaamiskoura.  

Jos auma on tarkoitettu pakkassäilytykseen, se on katettava huolella eli eristettävä lämpimäksi. Tällöin auma voidaan esimerkiksi vuorata kuivaheinällä, jonka vaipan päälle asetellaan sadesuojapressu, jolloin heinä normaalin eristävyytensä lisäksi hiljalleen pressun alla käydessään/mädätessään estää varastoitavaa satoa jäätymästä.  

Perinteisen maatalouden aikaan kuivuneista toukoviljalyhteistä koottiin toisinaan pellolle pyöreitä reilun puolentoista metrin korkuisia aumoja puintia odottamaan. Ruislyhteistä pystytettyä vastaava rakenne oli paljon korkeampi ja sitä sanottiin keoksi tai ruislavaksi. Kuivaheinästä koottu talvisäilytyskasa ei ole koskaan nimeltään auma, vaan sen nimenä on pyöreämuotoisena keko tai suova ja pitkänomaisena pieles.

## Lähteet

## Aiheesta muualla
José María López

**José María "Pechito" López** (s. 26. huhtikuuta 1983 Río Tercero) on argentiinalainen autourheilija. 

## Ura
López ajoi GP2-sarjassa kausina 2005 ja 2006 DAMS ja Super Nova -talleissa voittaen yhden kilpailun. López on ollut myös Renaultin testikuskina. Vuonna 2010 Lópezin oli tarkoitus kilpailla Formula 1 -sarjassa US F1 -tallin kuskina. Talli kuitenkin kaatui rahoitusongelmiin ja López jäi ilman tallipaikkaa. Hän siirtyi TC 2000 -sarjaan samana vuonna. Vuonna 2013 López ajoi kaksi kilpailua WTCC-sarjassa kotiradallaan Argentiinassa, jossa hän ajoi toisen kilpailun voittoon. Vuonna 2014 López ajoi täyden kauden WTCC-sarjassa uuden Citroën-tehdastallin kuljettajana. Hän voitti kauden aikana lukuisia kilpailuja ja onnistui lopulta voittamaan WTCC-sarjan mestaruuden heti ensi yrityksellään.

López siirtyi ajamaan Formula E -sarjaan DS Virgin Racing -talliin kaudeksi 2016–2017. Hän ajaa nykyään FIA World Endurance Championship -sarjassa.

López, Mike Conway ja Kamui Kobayashi voittivat Le Mansin 24 tunnin ajon vuonna 2021 Toyotalla.

## Tulokset
### GP2-tulokset

### Formula E -tulokset

## Lähteet

## Aiheesta muualla
* Virallinen sivusto
Somosen kirkko

**Somosen kirkko** on suuri siirtolohkare, joka sijaitsee Oikaraisen kylässä Rovaniemellä. 

Tarinan mukaan väki on kerääntynyt kiville seurustelemaan, tanssimaan, lyömään korttia ja juopottelemaan. Kerrotaan että jumalattomaksi mennyt meininki loppui, kun hurskas Ukko-Somonen puuttui peliin. Hän alkoi saarnata keskiaikaista kirkkoa muistuttavan paaden luona. Hänen muistokseen paikka sai nimen Somosen kirkko. Myöhemmin päätyyn on laitettu puuristi ja viereiselle lohkareelle on pystytetty kellotapuli.

## Lähteet
*
Pro Patria

**Pro Patria** voi tarkoittaa jotakin seuraavista asioista:
* Pro Patria, latinankielinen sanonta, joka tarkoittaa "isänmaan puolesta"
* Pro Patria, yhteisöjen ja järjestöjen kaatuneitten jäsenten muistolle omistettu taulu.
* Pro Patria, ruotsalainen hyväntekeväisyysseura
* Pro Patria Finlandia, Impaled Nazarenen albumi.
* Aurora Pro Patria 1919, italialainen jalkapalloseura.
* Pro Patria et Lege, 1930-luvulla Suomessa toimineen Isänmaan ja Lain Puolesta -salaseuran toinen nimi

## Katso myös
* Pro Finlandia
Reichs-Rundfunk-Gesellschaft

**Reichs-Rundfunk-Gesellschaft** oli saksalainen vuonna 1925 toimintansa aloittanut radioverkko, jonka alaisuudessa toimi yhdeksän radioasemaa eri puolilla Saksaa. Vuodesta 1933 alkaen verkko toimi Kansanvalistus- ja propagandaministeriön alaisuudessa. Ohjelmajohtajana (saksaksi *Reichssendeleiter)* toimi vuonna 1935 Eugen Hadamovsky. Verkon lähetystoiminta lakkasi toisen maailmansodan lopussa, mutta virallisesti päätös verkon taustalla olleen yrityksen alasajosta tehtiin vasta kesäkuussa 1951 ja alasajoprosessi kesti vuoteen 1961 saakka.

## Lähteet
Chopin (votka)

**Chopin** on säveltäjä Frédéric Chopinin mukaan nimetty puolalainen votkamerkki (40 t-%). Neljästi tislattava votka valmistetaan Podlasien alueen perunoista. Pohjois-Amerikkaan Chopin tuli saataville ensi kertaa vuonna 1997.

## Lähteet
Vaijeri

**Vaijeri** (<  'metallilankaköysi') on metallilangoista, useimmiten teräslangoista kierretty köysi. Vaijereita käytetään lukuisissa sovelluksissa, muun muassa sähköjohtoina, vinssien vetoköysinä, hissien ja nostureiden nostoköysinä sekä mastojen, riippusiltojen ja muiden rakenteiden tukiköysinä.

Lankojen määrä ja halkaisija määrittävät vaijerin ominaisuuksia. Paksummat langat antavat vaijerille korroosion- ja kulutuksenkestävyyttä ja ohuemmat langat tekevät vaijerista notkeamman ja helpomman käsitellä. Vaijeri päättyy usein koussin suojaamaan silmukkaan tai vaijerin kiristys- ja lukitusmekanismiin.

## Lähteet

## Aiheesta muualla
Oscar-gaala 2010

**Oscar-gaala 2010** on 82. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2009 parhaille elokuville. Gaala järjestettiin 7. maaliskuuta 2010 Kodak-teatterissa, Hollywoodissa. Gaalan televisioi Yhdysvalloissa ABC ja sen juonsivat Steve Martin ja Alec Baldwin. Martin juonsi gaalan kolmatta ja Baldwin ensimmäistä kertaa.

*[[The Hurt Locker]]* sai gaalassa parhaan elokuvan palkinnon. Se sai myös yhteensä eniten palkintoja, kun sille myönnettiin kuusi palkintoa. Eniten ehdokkuuksia oli *The Hurt Lockerille* ja *[[Avatar (elokuva)|Avatarilla]]*, jotka olivat ehdolla yhdeksässä kategoriassa. Parhaasta miespääosasta palkittiin Jeff Bridges elokuvasta *[[Crazy Heart]]* ja parhaasta naispääosasta Sandra Bullock elokuvasta *[[Elämä pelissä]]*.

Elokuva-akatemian presidentti Sid Ganis ilmoitti kesäkuussa 2009, että Oscar-gaalassa on ensimmäisen kerran sitten vuoden 1944 gaalan kymmenen ehdokasta parhaan elokuvan palkinnon saajaksi. Ehdokkaat Oscar-palkintoihin ilmoitettiin 2. helmikuuta 2010.

## Voittajat ja ehdokkaat

## Erikoispalkinnot
### [[Oscar-kunniapalkinto]]
Kunnia-Oscarit jaettiin jo marraskuussa 2009 erillisessä seremoniassa.
*Lauren Bacall, tunnustukseksi keskeisestä roolista elokuvien kulta-ajalla
*Roger Corman, runsaasta elokuvien ja elokuvantekijöiden kehittämisestä
*Gordon Willis, valon, varjon, värin ja liikkeen verrattoman hallinnan vuoksi

### [[Irving G. Thalbergin muistopalkinto]]
*John Calley 

## Lähteet

## Aiheesta muualla
Valkohammas

**Valkohammas** voi viitata seuraaviin asioihin:
**[[Valkohammas (romaani)|Valkohammas]]*, (*White Fang*), Jack Londonin romaani vuodelta 1906, suomennettu myös nimellä *Susikoira*
**[[Valkohammas (vuoden 1925 elokuva)|Valkohammas]]*, (*White Fang*) yhdysvaltalainen vuoden 1925 elokuva
**[[Valkohammas (vuoden 1991 elokuva)|Valkohammas]]*, (*White Fang*) yhdysvaltalainen vuoden 1991 elokuva
**[[Valkohammas 2]]*, (*White Fang 2: Myth of the White Wolf*) yhdysvaltalainen vuoden 1994 elokuva
* *[[Valkohammas (animaatio)|Valkohammas]]*, (jap. *Hashire Shiroi Okami*) anime vuodelta 1993
Uralin talousalue

**Uralin talousalue** () on yksi Venäjän 12:sta talousalueesta. Se sisältää Baškortostanin tasavallan, Tšeljabinskin alueen, Kurganin alueen, Orenburgin alueen, Permin aluepiirin, Sverdlovskin alueen ja Udmurtian tasavallan. Alueen pinta-ala on 824 000 km², väkiluku on 20 436 000 asukasta, väestötiheys 25 as./km² ja kaupungistumisaste 74 %.

## Lähteet
Gnesta

**Gnesta** on entinen Ruotsin kauppala ja nykyinen Gnestan kunnan keskustaajama. Gnesta sijaitsee Södermanlandin historiallisessa maakunnassa Frösjön-nimisen järven etelärannalla. Se kuuluu pääosin Gnestan kuntaan Södermanlandin läänissä, mutta pieniltä osin myös Södertäljen kuntaan Tukholman läänissä. Taajamassa oli vuoden 2010 lopussa 5 562 asukasta. Gnestan kunnan osuus taajamasta on 5 478 asukasta ja Södertäljen kunnan 84 asukasta.

Gnestan kylä mainitaan ensimmäistä kertaa vuonna 1383, *Gnytlistum*. Kylässä oli kauan kestikievari. Gnestan kehittymiseen vaikutti ratkaisevasti rautatieaseman rakentaminen 1880-luvulla.

Gnesta on antanut nimensä Gnestamallille, *Gnestamodellen*, jonka mukaan rautatieaseman ympärille rakennettiin muitakin rakennuksia rautatietä varten. Gnestasta tuli selväpiirteinen rautatietaajama.

Gnestasta käydään töissä Södertäljessä, mutta myös Tukholmassa ja Nyköpingissä. Gnesta, Södertälje ja Tukholma tulevat liittymään samaan lähiliikennejunaverkostoon, *Storstockholms Lokaltrafikiin*. Gnestasta myös lähtee alueellinen juna, *Sörmlandspilen* (vuodesta 2007), Tukholmaan ja Hallsbergiin, eli sieltä voi matkustaa kaikkialle Ruotsiin.

## Väestönkehitys

## Lähteet
Palavien tasankojen taistelu

**Palavien tasankojen taistelu** on fiktiivinen taistelu, joka käytiin Christopher Paolinin romaanissa Esikoinen Palavilla tasangoilla Jietjoen varrella Surdassa. 

## Taistelu ja sen taustat
Ajihadin kuoleman jälkeen tämän tytär Nasuada vei Vardenit Farthen Dûrista Surdaan, josta Galbatorix löysi heidät vakoilijaryhmänsä Mustan käden kautta Vardenien oleilevan ja kokosi mahtavat sotavoimansa kukistaakseen sekä Vardenit että surdalaiset samaan aikaan. Vardenien vakooja Urû'baenista havaitsi noin satatuhatpäisen armeijan marssineen kaupungin ohitse yöaikaan, kun Vardenit olivat luulleet näiden olevan edelleen Gil'eadissa Murtahgin harhautuksen ansiosta. Vardenit ja surdalaiset kokosivat yhteiset sotavoimansa, joiden päälliköksi nimitettiin Nasuada, ja veivät ne Palaville tasangoille, joilla oletettiin Valtakunnan joukot kohtaavan. Kun Valtakunnassa kuultiin Eragonin liittymisestä Vardeneihin, oli näiden riveihin uskaltautunut liittyä sankoin joukoin lisää Galbatorixin vihaajia. Lisäksi Vardenit olivat nyt liitossa Surdan armeijan kanssa ja juuri ennen taistelua heihin liittyi satapäisen urgaliheimon joukot. Täten nämä olivat huomattavasti vahvempia kuin Farthen Dûrin taistelussa, mutta Valtakunta oli edelleen huomattavasti vahvempi. 

Heikompi surdalaisten ja vardenien armeija aloitti taistelun hyökkäämällä ensin ja olikin aluksi niskan päällä, kunnes Valtakunta sai käännetyä miesylivoimansa hyväkseen. Valtakunta pääsi niskan päälle, ja vardenit, surdalaiset ja urgalit olivat alakynnessä. Silloin Palaville tasangoille saapuivat tuhannet kääpiöt kuninkaansa Hrotgarin johdolla ja hetkeä myöhemmin myös joelle rantautui Lohikäärme-nimisellä aluksella satakunta carvahallilaista johtajanaan Eragonin veli Roran, mikä käännytti jälleen taistelun kulun jälleen valtakuntaa vastaan. Muita taisteluun osallistuneita maageja taitavampien Kaksosten liittyminen taisteluun pakotti jälleen vardenit, surdalaiset, urgalit ja kääpiöt perääntymään, kunnes Roran surmasi kaksoset vasarallaan. Taisteluun liittyi lopussa vielä myös uusi lohikäärme, Thorn, ja sen ratsastaja, Murtagh, joka surmasi Hrothgarin, ennen kuin Eragon haastoi tämän kaksintaisteluun ja hävisi. Voitostaan huolimatta Murtagh jätti Valtakunnan joukot häviämään taistelun ja lähti itse otettuaan ensin isänsä, Morzanin miekan, Zar'rocin, Eragonilta ja kerrottuaan heidän olevan veljeksiä.
Ruuth

**Ruuth** on muun muassa seuraavien henkilöiden sukunimi:

* Alpo Ruuth (1943–2002), suomalainen kirjailija
* Arvo Ossian Ruuth (1877–1929), suomalainen juristi ja Rauman pormestari
* Aulis Ruuth (1951−2021), Vasemmistoliiton puoluesihteeri, Alpo Ruuthin veli
* Didrik Ruuth (*Theodoricus Petri Rutha*, n. 1560–1617), suomalainen virkamies, Länsipohjan käskynhaltija, Piae Cantiones -laulukokoelman julkaisija
* Edvard Emil Ruuth (1894–1943), suomalainen jääkärivääpeli
* Eric Ruuth (1746–1820), ruotsalainen virkamies, Kustaa III:n suosikki
* Ilari Ruuth (s. 1990), suomalainen jalkapalloilija
* Martti Ruuth (1870–1962), suomalainen kirkkohistorian professori
* Onni Ruuth (1858–1942), suomalainen piirilääkäri ja ensimmäisen suomenkielisen urheilulehden toimittaja ja julkaisija
* Risto Ruuth (s. 1945), suomalainen ekonomi ja Savonlinnan oopperajuhlien ent. toimitusjohtaja
* Saila Ruuth (s. 1982), suomalainen valtiosihteeri, Aulis Ruuthin tytär
* Sampo Ruuth (ent. *Salovaara*, s. 1936), suomalainen matematiikan emeritusprofessori
* Wilhelm Ruuth (1854–1928), suomalainen historioitsija, valtionarkistonhoitaja

## Entinen nimi
* Eino Ruutsalo (vuoteen 1936 *Ruuth*, 1921–2001), suomalainen elokuvaohjaaja
* Martti Ruutu (vuoteen 1935 *Ruuth*, 1910–2005), historioitsija, Martti Ruuthin poika
* Yrjö Ruutu (vuoteen 1927 *Ruuth*, 1887–1956), yhteiskuntatieteilijä ja poliitikko, Wilhelm Ruuthin poika

## Katso myös
* Ruuth i Finland
* Ruth
Colorado City

**Colorado City** voi tarkoittaa seuraavia paikkoja tai kaupunkeja:

*Colorado City (Arizona), kaupunki Arizonassa, Yhdysvalloissa.
*Colorado City (Colorado), väestönlaskenta-alue Pueblon piirikunnassa, Coloradossa, Yhdysvalloissa
*Colorado City (Texas), kaupunki Texasissa, Yhdysvalloissa.
Lari Laurikkala

**Lari Laurikkala** (s. 1990) on suomalainen näyttelijä ja yrittäjä, joka on tullut tunnetuksi Niko Vainion roolistaan sarjassa *[[Salatut elämät]]*. 

Laurikkalan esittämä Niko Vainio nähtiin sarjassa vuosina 2009–2011. Laurikkala vieraili sarjassa vielä tammi-helmikuussa 2014.

*[[Salatut elämät]]* -sarjasta pitämänsä tauon aikana Laurikkala suoritti asepalveluksen Santahaminassa. Armeijan jälkeen hän keskittyi oman yrityksensä pyörittämiseen ja lähti mukaan lääkinnällisiä sieniä myyvään Four Sigmatic -yritykseen. Sittemmin Laurikkala on perustanut kombuchaa valmistavan Arctic Kombucha -yrityksen.

## Filmografia
* *[[Salatut elämät]]* – Niko Vainio (2009–2011, 2014)

## Lähteet
Keskinen talousalue

**Keskinen talousalue** () on yksi Venäjän 12:sta talousalueesta. Siihen sisältyy Brjanskin alue, Ivanovon alue, Kalugan alue, Kostroman alue, Moskovan liittovaltiokaupunki, Moskovan alue, Orjolin alue, Rjazanin alue, Smolenskin alue, Tulan alue, Tverin alue, Vladimirin alue ja Jaroslavlin alue. Alueen pinta-ala on 483 000 km² ja väkiluku on 30,5 miljoonaa (2002). Väestötiheys on 62 as./km² ja kaupungistumisaste 83&nbsp;%.
## Lähteet
Tanssihitit Vol 17

**Tanssihitit Vol 17** on Smurffien 17. albumi. Se julkaistiin 18. marraskuuta 2009.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Tanssihitit Vol 17 discogs.com -sivustolla
Jane Wiedlin

**Jane Wiedlin** (s. 20. toukokuuta 1958) on yhdysvaltalainen muusikko ja laulaja, joka tunnetaan erityisesti The Go-Go’s -yhtyeen perustajajäsenenä ja rytmikitaristina. Wiedlin on tehnyt myös soolouraa. Soolouran aikana tehdyistä kappaleista kuuluisin ja menestynein lienee ”Rush Hour”.

## Soolouran diskografia
* Jane Wiedlin (1985)
* Fur (1988)
* Tangled (1990)
* Kissproof World (2000)
* Elettrodomestico (2017)

## Singlet
* ”Blue Kiss” (1985)
* ”Rush Hour” (1988)
* ”Inside a Dream” (1988)
* ”World on Fire” (1990)

## Lähteet

## Aiheesta muualla
* Jane Wiedlinin viralliset kotisivut
*
Buzi

**Buzi** () on joki Mosambikissa. Se saa alkunsa Zimbabwessa ja virtaa lännestä itään Mosambikin Manican ja Sofalan maakuntien läpi. Buzi laskee Intian valtamereen Mosambikin kanaalissa lähellä Beiran kaupunkia.

Joki on 250 kilometriä pitkä, ja sen valuma-alue kattaa 31&nbsp;000 neliökilometriä. Joen keskimääräinen virtaama on 79 kuutiometriä sekunnissa. Buzi tulvii säännöllisesti, ja saattaa muodostaa yhtenäisen tulva-alueen läheisen suuren Pungwe-joen kanssa. Vuonna 2006 joelle luotiin tulvavaroitusjärjestelmä.

## Lähteet

## Aiheesta muualla
*Mozambique: Early warning system GTZ
Kurskin ydinvoimalaitos

**Kurskin ydinvoimalaitos** () on Länsi-Venäjällä, Dneprin sivujoki Desnan haarajoki Seimin eteläpuolella sijaitseva ydinvoimalaitos. Etäisyys Kurskin kaupunkiin on noin 40 kilometriä. Ukrainan rajalle on noin 60 kilometriä.

Ydinvoimalaitosta palvelevan tekojärven etelärannalla, noin neljä kilometriä voimalaitoksesta itäkaakkoon sijaitsee Kurtšatovin kaupunki, joka rakennettiin voimalan työntekijöille. Vuonna 2010 kaupungin asukasluku oli 42&nbsp;706 henkeä.

## Reaktorit
Voimalaitoksella on kolme toiminnassa olevaa reaktoria. Kaksi vanhaa reaktoria, Kursk 3 ja 4, ovat riskialttiina pidettyä RBMK-1000 -tyyppiä, joka oli käytössä myös Tšernobylin ydinvoimalassa. Uusi reaktori Kursk II-1 on VVER-TOI -tyyppinen. Lisäksi kaksi vanhinta RBMK-reaktoria, Kursk 1 ja 2, on suljettu ja kahden reaktorin (Kursk&nbsp;5 ja Kursk&nbsp;6) rakentaminen jätettiin 1990-luvulla kesken Tšernobylin onnettomuuden johdosta. Monista vastalauseista huolimatta viidennen reaktorin rakennustyöt aloitettiin uudelleen, mutta ne keskeytettiin vuonna 2012.

Venäjän hallitus hyväksyi marraskuussa 2013 laajan, vuoteen 2030 ulottuvan uusien ydinvoimaloiden hankesuunnitelman. Sen mukaan Kurskin vanhoja reaktoreita korvaamaan rakennettaisiin uusi, Kurskin ydinvoimalan toinen vaihe. Kursk II -hankkeen myötä entisen ydinvoimalan läheisyyteen rakennettaisiin neljä reaktorityypiin VVER-1200 pohjautuvaa voimalayksikköä. Ensimmäinen uuden vaiheen yksikkö pyritiin saamaan tuotantokäyttöön vuonna 2020. Rakentaminen kuitenkin viivästyi. Ensimmäisen uuden reaktorin rakentaminen aloitettiin vasta huhtikuussa 2018, ja se alkoi tuottaa sähköä joulukuussa 2025. Toisen uuden reaktorin rakentaminen aloitettiin huhtikuussa 2019.

## Lähteet

## Aiheesta muualla

* Laitoksen tiedotussivut  
* Kursk NPP  Ympäristöjärjestö Bellona
Hanka

**Hanka** voi viitata vaikka seuraaviin:

*Hanka, suuri järvi Kiinan ja Venäjän rajalla
*hanka-antilooppi, amerikkalainen märehtijälaji
*Hankasalmen Hanka, urheiluseura
*Hanka, lauttasatama Rymättylässä
*Hanka, styrkkijumalahahmo David Eddingsin fantasiaromaaneissa
*Hanka, sukunimenä:
** Melvin Hanka, yhdysvaltalainen uskonnollinen johtaja, auneslaisuudesta eronneen *hankalaisuuden* perustaja
** Václav Hanka (1791–1861), tšekkiläinen kielitieteilijä ja historioitsija
Espoon karmeliittaluostari

**Espoon Jumalanäidin karmeliittaluostari** oli katolisen kirkon karmeliittasääntökuntaan kuulunut luostariyhteisö. Se sijaitsi Espoossa Röylän kaupunginosassa. Ensimmäiset karmeliittasisaret saapuivat Suomeen 1988. Espoossa toimineeseen yhteisöön kuului kuusi sisarta.

Luostarin viimeiset nunnat lähtivät pois Suomesta syyskuussa 2021, ja luostari suljettiin. 

## Lähteet

## Aiheesta muualla
* Jumalanäidin karmeliittaluostarin kotisivu
* Kirkko ja Kaupunki: Hiljaisuuden vastustamaton houkutus
Miikka Rousu

**Miikka Rousu** (29. huhtikuuta 1971 Rovaniemi) on entinen suomalainen jääkiekkoilija, jonka uraa hankaloittivat useat loukkaantumiset. Rousu edusti urallaan SM-liigassa Turun Palloseuraa, Hämeenlinnan Pallokerhoa ja Oulun Kärppiä. Rousu pelasi Kärpissä myös neljä kautta I-divisioonassa ja kauden II-divisioonassa. II-divisioonassa hän edusti myös Kiimingin Kiekko-Poikia. Rousu päätti uransa Ranskan liigassa, ensin pelattuaan kaudella 2001–2002 HC Reimsissa. Pidettyään välivuoden Rousu pelasi uransa viimeisen kauden Ranskan liigan Rouen HE:n joukkueessa. Rousu on voittanut yhden kullan ja kaksi hopeaa SM-liigassa TPS:n joukkueessa kausina , ja . 
Kaudella 2010–2011 Rousu valmensi Kittilän Palloseuran Lappi-liigan mestaruuteen.

KiPS:n mestaruuskauden valmentaja Miika Rousu teki sopimuksen päävalmentajan työstä Ranskan 1. divisioona-joukkue Dunkerquehen 2012–2013.

## Lähteet
Stefan Bremer

**Carl Stefan Bremer** (s. 19. kesäkuuta 1953 Helsinki) on suomalainen valokuvaaja ja valokuvataiteilija. Osa Bremerin töistä on dokumentaarisia, osa kokeilevampaa taidevalokuvausta. Monet hänen valokuvasarjoistaan esittävät ihmisiä.

Bremerin valokuvauskipinä syntyi Creamin konsertissa 1967, jonne hän oli lainannut kameran isältään, valokuvaaja Caj Bremeriltä. Pari vuotta myöhemmin hän pyrki isän tietämättä 17-vuotiaana oppisopimuksella Hufvudstadsbladetin kuvatoimistoon Pressfotoon ja pääsikin, ensin filminkehittäjäksi ja siten lehtikuvaajaksi. Bremer opiskeli Taideteollisessa korkeakoulussa 1974–1980. Hän on toiminut valokuvaajana monissa lehdissä, kuten Suomen Kuvalehdessä. Hän tuli tunnetuksi Helsingin yöelämän ja rockmuusikkojen kuvaajana ja tätä kautta monien äänilevykansien tekijänä, aluksi kuvaajana ja myöhemmin myös graafisena suunnittelijana. Teatterikuvauksesta tuli hänen työnsä keskeinen osa, kun hän aloitti 1978 Suomen Kansan teatterissa *[[Pete Q|Pete Q:n]]* kuvaajana. Teatterikuvista hän järjesti Teatterimuseossa loppuvuodesta 2011 näyttelyn *The Best of*.

1980-luvun alussa Bremer kehitti kuvankäsittelytekniikan, joka perustui mustavalkokuvien maalaamiseen erilaisilla kemikaaleilla ja lasuuriväreillä. Hänen käsitellyt kuvansa muodostivat merkittävän osan Suomen 1980-luvun rockvalokuvauksesta. Bremerin kädenjälki näkyy lukuisien levyjen kansissa, esimerkiksi Hanoi Rocksin Bangkok Shocks, Saigon Shakes, Hanoi Rocks (1981), Dingon Nimeni on Dingo (1984) ja Sielun Veljien L’amourha (1985). 

Henkilökohtaisesti merkittävimpinä töinään Bremer pitää nuorisokulttuuria ja Helsingin yöelämää kuvannutta *Helsinki by Nightia* (1983) sekä ihmisen ruumiillisuutta käsittelevää kuvasarjaa *Man and Woman – Mies ja nainen* (1998). 

Bremer on toiminut Kuvataideakatemian opettajana vuosina 1987–1990 ja Taideteollisen korkeakoulun (Aalto-yliopiston) valokuvataiteen ja elokuvataiteen osaston opettajana vuodesta 1979. 

Bremerille myönnettiin taiteen valtionpalkinto 1988, taiteilijaprofessorin arvo 1999 ja Helsingin kulttuuripalkinto 2011.

Vuonna 2022 Bremer menetti näön valokuvauksessa käyttämästään silmästä. Hän käsitteli uutta elämäntilannettaan valokuvasarjassa *Musta aukko* (2022). 

## Valokuvasarjoja
* Valokuva on rock (1982)
* Helsinki by Night (1983)
* Yön hahmot (1984–1986) 
* No Comments (1990) 
* Still no comments (1992)
* Ecce Homo (1992)
* Man (1994–1996) 
* Woman (1995–1999)
* New York Horizon (1998)
* Raivo ja haltioituminen, Rage and Rapture (2000)
* Fifty-Fifty (2003)
* Afrikka, Meno – paluu (2005)
* Jos-Om-If (2007)
* Kosketus-Touch (2009)
* Jakorasia – Junction Box (2011)
* *Musta aukko* (2022). 

## Valokuvakirjoja
* *Ecce homo*, Opus, 1992 (Portfolio käsintehdylle paperille)
* *Slogan*, Painatuskeskus, 1994
* *Valokuvan tanssi*, Pohjoinen, 1998 
* *Stadin nuoret*, Tammi, 2000 
* *Raivo ja haltioituminen*, Musta Taide, 2000 
* *Watch Your Step,* K2, 2001
* *Strech, Tanssiryhmä teatterissa*, Like kustannus, 2003
* *Oi Maamme*, Musta Taide, 2007  
* Risto Vuorimies: *Hirvi, älä tule tielle ja muita suomalaisia vinyylilevynkansia*, Johnny Kniga 2008
* *Viulunsoittaja kadulla*, Teos, 2009 

## Lähteet
Uskonkriisi (romaani)

**Uskonkriisi** on kirkkopoliittinen toimenpide David Eddingsin kirjasarjoissa *Eleniumin taru* ja *Tamulin taru*.

Uskonkriisi on sellainen tilanne, että kirkon asema ja olemassaolo ovat vakavasti uhattuina esimerkiksi maahanhyökkäyksen johdosta.  Uskonkriisiin liittyy erikoisia piirteitä: kun sitä kerran ehdotetaan, asiasta ei saa enää keskustella vaan on äänestettävä kyllä tai ei.  Äänestys on salainen ja yksinkertaisella enemmistöllä toteutettava. Kriisin aikana yksinvaltaa käyttää kirkon päämies, joko arkkiprelaatti tai hänen sijaisensa. Myös kaikki tärkeätkin henkilövalinnat, jopa arkkiprelaatin vaali, menevät jäihin. 

Tarinoiden aikana uskonkriisi julistetaan kahdesti: ensin silloin kun Chyrellos joutuu zemokkihyökkäyksen kohteeksi. Näin estetään Anniasin valinta päämieheksi ja hyökkäys torjutaan.

Toisen kerran kriisin julistaa Astelin kirkon päämies arkkimandriitta Monsel, koska se on ainoa keino jolla patriarkka Bergsten saadaan suostumaan korkeimmaksi sotilasjohtajaksi, koska kolmesta suurmestarista yksi on kuollut ja kaksi muuta haavoittunut taistelukyvyttömäksi.  Bergsten onkin kova sotilas ja pätevä kenraali.
Pungwe

**Pungwe** eli **Púngoè** on joki Kaakkois-Afrikassa. Se saa alkunsa Zimbabwen itäosista Mount Nyangani -vuoren juurelta, ja virtaa sieltä itään Mosambikiin Manican ja Sofalan maakuntien läpi laskien lopulta Intian valtamereen Mosambikin kanaalissa lähellä Beiran kaupunkia.

Joki on 400&nbsp;km pitkä, ja sen valuma-alueen laajuus on 31&nbsp;000 neliökilometriä. Se tulvii säännöllisesti.

Jokivarren suurimmat kaupungit ovat Mutare Zimbabwen puolella ja Beira Mosambikissa jokisuulla.

## Lähteet
Markku Onttonen

**Markku Onttonen** (6. kesäkuuta 1947 Mikkeli – 23. maaliskuuta 2004 Hyvinkää) oli suomalainen käsikirjoittaja ja ohjaaja. Hän ohjasi ja käsikirjoitti useita suomalaisia televisiosarjoja, elokuvia ja dokumentteja. 

Onttonen valmistui vuonna 1975 Tampereen yliopiston Draamastudion ohjaajalinjalta ja toimi sitten ohjaajana MTV-teatterissa, jossa hän ohjasi alkuvuosinaan muun muassa Laila Hietamiehen tekstiin perustuvan televisionäytelmän *[[Olga (televisioelokuva)|Olga]], harmaalakkinen tyttö* sekä Kyllikki Mäntylän näytelmän *[[Opri ja Oleksi]]*.

Hän dramatisoi elokuviksi useita romaaneja, kuten esimerkiksi Simo Hämäläisen romaanit *[[Kätkäläinen]]* (1978), josta valmistui tv-elokuva vuonna 1980, ja *Kättenpäällepanijat* (1982), josta valmistui 1984 elokuva *[[Kun Hunttalan Matti Suomen osti]]*. Heikki Hietamiehen romaanista *[[Sotapoika]]* valmistui tv-elokuva MTV3:lle 1993. Vuosina 1987–1988 Onttonen ohjasi MTV:lle Kirsti Mannisen kirjoittaman 26-osaisen televisiosarjan *[[Vihreän kullan maa]]*. 1990-luvun lopulla Onttonen kirjoitti yhdessä Kirsti Mannisen kanssa kaksi Suomen sota-aikaan sijoittuvaa draamasarjaa *[[Kun taivas repeää]]* ja *[[Taivas sinivalkoinen]]* sekä niiden käsikirjoituksiin perustuvat samannimiset kirjat. Onttonen teki MTV3:lle lukuisia dokumentteja Suomen talvi- ja jatkosodasta kuten *Jääkärien tie I-III* (1983), *Talvisodasta jatkosotaan* (1991), *Isänmaa - aseveljeys* (1991) sekä 105-osainen *Talvisodan henki* (2000).

Onttosen tytär on televisiosarjassa *[[Blondi tuli taloon]]* Missu Hurmalaa näytellyt Lotta Jurica (o.s. Onttonen).

## Lähteet

 
## Aiheesta muualla
* Markku Onttosen muistokirjoitus Helsingin Sanomissa
* 
*
Haruhiro Yamashita

**Haruhiro Yamashita** (, myöh. **Haruhiro Matsuda** ()), s. 15. marraskuuta 1938 Uwajima) on japanilainen telinevoimistelija, olympiavoittaja ja maailmanmestari.

Yamashitan voimistelu-uran huipennus osui Tokion kesäolympialaisiin, jossa hän voitti kotikentällään olympiakultaa hypyssä ja joukkuekilpailussa. Lisäksi hän oli hevosella neljäs ja moniottelussa kuudes. Kaksi vuotta aikaisemmin Yamashita oli saavuttanut Prahan maailmanmestaruuskilpailuissa hypyssä hopeaa ja joukkuekilpailussa Japanin jäsenenä kultaa. Dortmundin MM-kilpailuissa 1966 Yamashitan onnistui voittaa maailmanmestaruus sekä hypyllä että joukkuekilpailussa, tuolloin tosin sukunimellä Matsuda, jonka hän oli ottanut mentyään naimisiin.

Yamashita hyväksyttiin vuonna 2000 International Gymnastics Hall of Fameen.

## Lähteet
*Haruhiro Yamashita – Sports Reference LLC.  
*Profiili International Gymnastics Hall of Fame:ssa
Smaragdipallokala

**Smaragdipallokala** (*Auriglobus nefastus*) on aasialainen makean veden pallokalalaji. Se voi kasvaa 13&nbsp;cm pitkäksi. Se on selkäpuolelta kiiltävän vihreänsävyinen, vatsapuolelta valkoinen. Silmä on keskeltä musta, reunoilta sitruunankeltainen. Sitä tavataan Mekongin vesistössä ja Indonesiassa, reippaasti virtaavassa jokivedessä mistä se saattaa levitä tulvametsiin veden ollessa korkealla. 

## Lähteet

## Aiheesta muualla
*Valokuvia  JJ Photo
Kiiltopallokala

**Kiiltopallokala** (*Auriglobus remotus*)  on aasialainen makean veden pallokalalaji. Se voi kasvaa 6&nbsp;cm pitkäksi. Se on selkäpuolelta kiiltävä, vatsapuolelta valkoinen. Sitä tavataan Indonesiassa. 

## Lähteet
Martin Dies nuorempi

**Martin Dies nuorempi** (5. marraskuuta 1901 Colorado City, Texas &ndash; 14. marraskuuta 1972 Lufkin, Texas) oli yhdysvaltalainen demokraatteja edustanut poliitikko, joka oli edustajainhuoneen jäsenenä vuosina 1931&ndash;1945 ja 1953&ndash;1959. Hän oli epäamerikkalaista toimintaa tutkivan House Un-American Activities Committeen ensimmäinen puheenjohtaja vuosina 1938&ndash;1945, ja komitea tunnettiinkin tuolloin yleisesti Diesin komiteana. Koulutukseltaan Dies oli lakimies.

## Lähteet
Sormenjälkipallokala

**Sormenjälkipallokala** (*Canthigaster compressa*) on meressä elävä pallokala. Sitä tavataan joskus meriakvaariossa, mutta harvemmin kuin sukulaisiaan. 
__NOTOC__
## Koko ja ulkonäkö
Sormenjälkipallokala kasvaa 12&nbsp;cm pitkäksi. Sen vartalossa on ruskeansävyisellä pohjalla vaaleampia, sinertäviä ohuita juovia, jotka muodostavat sormenjälkiä muistuttavan kuvion. Muista samantyyppisistä lajeista sen erottaa ohuempien sinisten juovien perusteella. Kuono on terävä ja selässä on tumma terävärajainen läikkä.

## Alkuperä
Sormenjälkipallokala on peräisin Tyynenmeren länsiosasta. Se elää hiekkapohjaisissa laguuneissa 5–16 metrin syvyydessä.

## Käyttäytyminen ja ravinto
Sormenjälkipallokalat elävät aikuisina usein pareittain.

## Lähteet

## Aiheesta muualla
*ITIS: Canthigaster compressa
Pohjois-Kaukasian talousalue

**Pohjois-Kaukasian talousalue** () on yksi Venäjän 12:sta talousalueesta. Talousalueen muodostavat Adygeian tasavalta, Tšetšenian tasavalta, Dagestanin tasavalta, Ingušian tasavalta, Kabardi-Balkarian tasavalta, Karatšai-Tšerkessian tasavalta, Krasnodarin aluepiiri, Pohjois-Ossetia-Alanian tasavalta, Rostovin alue ja Stavropolin aluepiiri. Alueen pinta-ala on 355 100 km², väkiluku 17 758 000 asukasta, asukastiheys 50 as./km² ja kaupungistumisaste 56 %.

## Lähteet